Seancë dëgjimore në Kongres në lidhje me propagandën ruse
Ligjvënësit amerikanë paralajmërojnë për përdorimin e informacionit nga Rusia si armë propagandistike
Një numër zyrtarësh perëndimorë, përfshirë Sekretarin e Shtetit, John Kerry, kanë shprehur shqetësimin për përpjekje të pahasura më parë të Rusisë për të shpërndarë keqinformim në të gjithë zonën e ish-Bashkimit Sovjetik, si dhe në pjesën më të madhe të Evropës. Në një panel të Kongresit në Uashington, ekspertët e quajtën operacionin masiv mediatik të Rusisë “një përdorim të informacion si armë”. Qëllimi kryesor i dizinformimit është të shpërqëndrojë vëmendjen nga ajo ç’po ndodh në të vërtetë në Ukrainë, dhe asaj që i parapriu në Krime. Ky ishte mesazhi i Elizabeth Wahl, ish-spikere në , e cila u dorëhoq vitin e kaluar në shenjë prosteste gjatë një transmetimi të drejtpërdrejtë. Presidenti rus Vladimir Putin hedh poshtë çdo aludim për gënjeshtra. Ai ia hedh fajin SHBA-së dhe NATO-s për rrëzimin e avionit malajzian në Ukrainë dhe për vazhdimin e luftimeve atje. Zoti Putin ka angazhuar 600 milionë dollarë në vit për të konsoliduar pushtetin e tij brenda vendit dhe për të mbjellë përçarje në shoqëritë e vendeve të tjera, shprehet kryetari i Komitetit për Marrëdhënie me Jashtë të Dhomës së Përfaqësuesve, Ed Royce. Fushata propagandistike për të deformuar realitetin në Ukrainë ka domethënie nga perspektiva ruse, thotë Peter Pomerantsev, i Institutit “Legatum”. Disa ligjvënës dhe ekspertë në seancën dëgjimore bënë thirrje që SHBA të bëjnë më shumë për të përballuar propagandën ruse. thotë Helle Dalle, e Fondacionit “Heritage”. Andre Mendes, drejtuesi ekzekutiv në detyrë i Bordit të Guvernatorëve të Transmetimeve, që mbikqyr edhe Zërin e Amerikës, u shpreh se përpjekjet rishtazi të bordit për të rritur transmetimet në gjuhën ruse nuk morën vëmendjen e duhur gjatë seancës dëgjimore. Kryetari i komisionit, zoti Royce, tha se do të propozojë legjislacion të ri për të reformuar sistemin e transmetimeve të Shteteve të Bashkuara. Drejtori në largim i Zërit të Amerikës, David Ensor, ka bërë thirrje që Karta e Zërit të Amerikës që përcakton paanshmërinë, objektivitetin dhe raportimin e saktë, duhet mbrojtur gjatë çdo lloj reforme që do të ndërmerret.